जीएसटी के लिए प्रस्तावित 3 विधेयकों को आज अंतिम रूप देगी काउंसिल
गुड्सएंड सर्विसेस टैक्स (जीएसटी) पर बनी काउंसिल की 11वीं बैठक आज से नई दिल्ली में होगी। इसमें जीएसटी से जुड़े प्रस्तावित तीन विधेयकों को अंतिम रूप दिया जाएगा। इनमें सेंट्रल जीएसटी (सीजीएसटी), इंटीग्रेटेड जीएसटी (आईजीएसटी) और स्टेट जीएसटी (एसजीएसटी) विधेयक शामिल हैं। सरकार इस नई अप्रत्यक्ष कर प्रणाली को एक जुलाई 2017 से लागू करने का लक्ष्य लेकर चल रही है। वित्त मंत्री अरुण जेटली की अध्यक्षता वाली जीएसटी काउंसिल में राज्यों के वित्त मंत्री और प्रतिनिधि शामिल हैं। इस बीच, राज्यों और केंद्र के अधिकारियों की समिति की शुक्रवार को बैठक हुई, जिसमें कानून मंत्रालय के मत पर चर्चा हुई। सूत्रों ने बताया कि यूनियन टेरिटरी जीएसटी (यूटीजीएसटी) विधेयक पर शनिवार को काउंसिल की बैठक में विचार सकते हैं। अधिकारियों के मुताबिक यूं तो काउंसिल की बैठक 4-5 मार्च को होनी है। लेकिन यदि सभी मुद्दे शनिवार को ही सुलझा लिए गए तो संभव है अगले दिन की बैठक की जरूरत पड़े। जीएसटी काउंसिल की पिछली बैठक 18 फरवरी को उदयपुर में हुई थी।
hin_Deva hin_Deva